B. Osobitná časť

K § 1
S účinnosťou od 1. januára 2027 sa navrhuje upraviť suma kompenzačného príspevku baníkom, ktorá sa poskytuje oprávnenej osobe, ktorá bola zamestnaná najmenej 3 alebo najmenej 6 rokov v zamestnaní v baníctve na 280,90 eura mesačne. Zároveň sa účinnosťou 
od 1. januára 2027 navrhuje upraviť suma kompenzačného príspevku baníkom, ktorá 
sa poskytuje oprávnenej osobe, ktorá bola zamestnaná najmenej 10 rokov alebo najmenej 
15 rokov v baníctve na 491,60 eura mesačne.

K § 2

S účinnosťou od 1. januára 2027 sa navrhuje upraviť koeficient, na základe ktorého 
sa vypočíta zvýšenie sumy kompenzačného príspevku baníkom v prípade, ak oprávnená osoba odpracovala viac ako 3 roky v baníctve na 24,60. Zároveň sa s účinnosťou od 1. januára 2027 navrhuje upraviť koeficient, na základe ktorého sa vypočíta zvýšenie sumy kompenzačného príspevku v prípade, ak oprávnená osoba odpracovala viac ako 10 rokov v baníctve na 32,70.
K § 3

Navrhuje sa zrušiť opatrenie Ministerstva práce, sociálnych vecí a rodiny Slovenskej republiky č. 364/2025 Z. z. o úprave súm a koeficientov kompenzačného príspevku baníkom.
 

K § 4

Účinnosť opatrenia sa navrhuje od 1. januára 2027.
